Povestea antreprenorului care a cumpărat clădirea băncii care i-a refuzat un împrumut.
La 21 ani, Adam Deering a vrut să-și deschidă propria afacere, pentru care avea nevoie de 10.000 lire sterline. Banca respectivă i-a refuzat împrumutul, pentru că era prea tânăr și lipsit de experiență. Acum, a cumpărat clădirea băncii și își trăiește visul.
O vorbă spune,,Pentru toate ușile trântite în față, mă voi întoarce să cumpăr clădirea". Exact asta a făcut și Adam Deering, un tânăr antreprenor din Manchester care săptămâna trecută, a cumpărat clădirea băncii care i-a refuzat un împrumut de 10.000 lire sterline pe când avea 21 ani, bani cu care intenționa să-și deschidă propria afacere. Cum a reușit? Ladbible a făcut povestea publică. La început, Adam Deering și-a făcut un plan de business, s-a consultat cu managerul băncii pentru a face un împrumut prin care să-și realizeze visul de a avea propria afacere – la momentul respectiv, era falit.Adam le-a prezentat managerilor de la bancă planul său de afacere, pentru care avea nevoie de 10.000 lire sterline, însă a fost refuzat. Asta nu l-a oprit, ci din contră. A fost un combustibil pentru ce urma.Inițial, personalul băncii nu a crezut în el – era prea tânăr și lipsit de experiență în lumea anevoioasă a afacerilor.Fără acești bani, s-a chinuit câteva luni: Adam a cheltuit salariul din ultima lună din slujba de vânzător pe chiria unui mic birou din Stretford, Greater Manchester, în care nu avea nici măcar o masa sau scaun, așa că dădea telefoanele aferente stând pe podea.După multă muncă grea, a reușit să își deschidă o companie care se ocupa de gestionarea datoriilor, și pe care a vândut-o pentru 5 milioane lire sterline în 2014.Cu perseverență și încredere în el, fără să colaboreze cu nume grele, fără să își facă măcar reclamă pe rețelele de socializare, Adam Deering a reușit să cumpere clădirea care i-a tăiat aripile dinaintea zborului spre succes.